Szép-Hegy
2001-ben készült egy olyan összkiadás, mely az új bécsi iskola tagjainak levelezését foglalta magába; köztük Schönbergét. Erről szól a Dalos Anna által, Schönberg halálának 50. évfordulójára írt, Muzsika folyóiratban található cikk.  Schönberg- nem ily átfogó- levelezését, először Schönberg egyik tanítványa, Erwin Stein- adta ki, 1958-ban. Erről a könyvről szeretnék röviden szólni. 
Stein, Schönbergnek 3000 leveléből válogatta össze a könyvet alkotó sorokat. Gyakran nem eredeti leveleket használva, hanem azok másolatait, hiszen Schönberg, gondolva az utókora, indigóval írta azokat. A könyv bepillantást enged Schönberg bécsi majd berlini éveibe, az első világháború alatt megélt nehézségekbe, a harmincas években az Európából való menekülésbe, majd abba, hogy Amerikából miként segítette a zeneszerző a zsidó családját [footnoteRef:1] s barátait,[footnoteRef:2] kik otthon maradtak.   Amint Stein azt az előszóban fogalmazza, a cél az volt, hogy Schönberg önarcképét összeállítsa.   [1: ]  [2:  Schönberg családjának egy része a treblinkai koncentrációstáborban veszette életét, énekes testvére pedig Salzburgban. Heinrich Schönberget, koholt vád alapján börtönbe zárták, ahol fertőzést kapott s meghalt (a hivatalos verzió szerint).   ] 

[bookmark: _GoBack]Schönbergnek kezdettől fogva olyan öntudata volt, oly mértékű hite abban, hogy híres lesz, hogy az már visszatetszőnek hat.[footnoteRef:3]. Ami érdekes, hogy a kezdeti, 1910 körül íródott levelek alapján kialakult ellenszenv, elkezd átalakulni, ahogy az ember tovább olvas. Előtérbe kerül Schönbergnek a „direkt módon egyenes” jellemvonása. Nem kertel, hanem egyenesen elmondja, amit gondol. Ami első pillantásra önös érdeknek és önreklámozásnak tűnik, az valójában tudásának és született műveinek támogatása. Ő a művészete mögött állt s megalkuvást nem tűrve igyekezett segíteni azt mindenben; „Olyan intenzívek voltak az ötleteim, hogy bármit feláldoztam volna értük”- hangzik el a „My War Years” című  dokumentumfilmben.[footnoteRef:4] Egy 1922-ben kelt levelében pedig egy énekesnőnek mondja az alábbiakat:„Örülnék, ha elmagyarázhatnám, miért nem tűrhetem a hangjegyeimbe foglalt zenei gondolatok megelevenítésében az enyémen kívül más akarat érvényesülését, hogy miért követel e megelevenítés ily véres komolyságot, ily kíméletlen szigorúságot: mert ugyanígy komponáltatott. Örömest próbálnék önnel tüzetesen, hogy megismertessem műveim zenei képrejtvényeinek megoldásával. Meggyőződésem, ha egyszer közvetlenül tőlem hallja, hamarosan megbarátkozik velük.”[footnoteRef:5] ”   [3:  Schönberg festőként is tevékenykedett, s ennek kapcsán írta 1910-ben valakinek a következőket: „… mennyivel értékesebb, ha ilyen híres muzsikustól vesznek képet… gondolja meg: képeim 20 éven belül tízszeresüket, 40 éven belül 100-szorosukat érik!” Arnold Schönberg levelei, Zeneműkiadó, 1974. 25. oldal. ]  [4:  https://www.youtube.com/watch?v=xMyhx336i9Y]  [5:  Ue. 96. oldal.] 

Bár Schönberg Bécsben született, nem szerette a várost. Konzervatívnak találta, mely megfojtotta őt. Állandó kritikába s akadályba ütközött. Az is igaz, hogy a meg nem értett zeneszerző, nem egyszer meglehetősen nagyképűen nyilatkozott, ami elidegeníthetett tőle embereket; a Bécsi Akadémia állására való jelentkezésében írta: „Természetemben rejlik a tanítás vágya, ezért működési területet keresek. Az a Zeneakadémia, amelynek nem vagyok tanára, kétszeresen károsít meg: távol tart attól a működési területtől, amely engem illetne és igyekszik megfosztani attól, amely már az enyém. Én vitathatatlan tudással a legmagasabbra török. E passzív megkárosítás annál is keményebben sújt, minthogy igazságtalan.” Bécsben ugyanakkor olyan barátai voltak Schöbergnek, mint  Alma Mahler, Kandinsky, Bruno Walter, Kokoschka, Webern...
Berlinben, Schönberg hét évet élt, az Akadémián tanított, a hét év alatt sokat utazott, vezényelt, előadást tartott (Sorbonne-1927), egészségét kúrálta (asztmás volt). Amikor 33’-ban Hitler hatalomra került, bejelentették az Akadémia szenátusának ülésén, hogy az Akadémián „meg kell törni a zsidó befolyást”. Schönberg ekkor kivonult a teremből s hamarosan Franciaország felé elhagyta Németországot. Schönberg- joggal- egy megtört és elkeseredett ember ekkor. Részlet egy 1933. szeptember 23-án kelt levélből: „Kedves Barátom… Nagyon örültem kedves levelének; ma, amikor burjánzik a hűtlenség, kivált jól esik a hűség; bizony ma, amikor azt sem tudom biztosan, a legutolsó mocsoknál is nem vagyok-e alábbvaló, még az alapos túlbecsülés is elkél -  hogy valahol középúton magamra találjak […].”.[footnoteRef:6]     [6:  Ue. 252. old. ] 

Franciaországból Amerikába utazik, ahol először Bostonban tanít, majd Hollywoodban. 1938-ban írta a következőt egy Amerikába kerülő honfitársának: „Nagyon fontos: ne beszélj szükség nélkül a legutóbbi hetek élményeiről. Kivált ne újságíróknak, vagy olyanoknak, akik továbbadják nekik. Tudod, hogy a nácik bosszút állnak a hatalmukban maradt hozzátartozókon és barátokon…”. Schoenberg,[footnoteRef:7], 1951-ben Amerikában halt meg, de Ausztriában van eltemetve. Életében itt (Bécs) nem becsülték, de halálában már azt teszik.  [7:  Schönberg, Amerikába kerülve változtatta meg nevének írását. 
] 

Mielőtt Bécset 1925-ben elhagyta, a következőt írta egy újságírónak, aki interjút szeretett volna vele készíteni: „Kérem, tekintsen el ettől. Határozott kívánságom, hogy Bécset éppoly észrevétlenül hagyjam el, mint ahogy benne éltem. Sem vádakat, sem támadásokat, sem védekezést, sem reklámot, sem diadalt nem akarok! csak: nyugalmat!
Sokat beszéltem Schönberg zsidóságáról, de egyszerűn azért, mert úgy vélem, ez meghatározta őt. Hiába veszi fel valaki a kereszténységet (talán azért mert belül úgy érzi, talán mert asszimilálódni szeretne, talán megfelelési vágyból), ha zsidó negyedben születik zsidó gyökerekkel, majd ahogy Schönberg mondja, később lépten-nyomon emlékeztetik erre… egy idő után nincs más út. Már az első világháború nehézségei kapcsán mesél arról, hogy a hit, milyen fontos volt számára a túlélésben. S arról is, hogy a Mózes és Áront s a Jakobsleitert sem a zsidó hit felvétele után kezdte írni. Sokféle választ adhat egy ember, ha igazságtalanul folyamatosan megalázzák, megfosztják emberi méltóságától, megölik a szeretteit… Schönberg válasza az identitásának erősödése volt. 
Végezetül még néhány szó a Schönberg leveleit magába foglaló könyvről; egy lélek- és karaktertükör; elvezet minket a ”gőgö- nekem minden jár” embertől valakiig, aki alázattal tekint vissza; „…úgy érzem, mintha forró víz tengerébe zuhantam volna; s minthogy úszni nem tudtam, más módom pedig nem volt, hogy kikerüljek, dolgoztam kézzel-lábbal, ahogy csak tudtam. Nem tudom, mi mentett meg; hogyhogy se meg nem fúltam, se élve meg nem főttem. Egyetlen érdemem talán: soha nem adtam fel.”. [footnoteRef:8] [8:  Arnold Schönberg levelei. Zeneműkiadó, Budapest, 1974. 226. old.] 

   
